Reflexions Post-Apocalíptiques | Reflexions d'un arqueòleg glamurós\n« MELENCHON vs LE PEN: La mare de totes les batalles!\nREFERÈNDUM A GRÈCIA: Mercats o Syriza? »\nArxivat a Economia i treball | Etiquetat 15m, Alberto Garzón, cisis, economia, iu, iva, prima de risc, Rescat, restcate |\n1. És una crisi en W que, efectivament, ha arribat al final del principi. Estic d’acord amb tu que ara comença lo bèstia. Vull veure si la ‘pau social’ durarà molt més. Ara ve el bàlsam de l’estiu i de l’eurocopa.\n2. Jo no donaria tanta importància a l’Eurocopa. El veritable motiu de que ara es faci el rescat són, com bé indiques, les eleccions gregues i franceses. L’eurocopa és el sant al que s’ha encomanat Rajoy, però, com a aficionat al futbol ja t’avanço que dubto que Espanya passi de quarts. Els jugadors estan físicament fossos.\n3. Si això és un rescat i com indica el document final de l’Eurogrup ‘hi haurà supervisió’, preparem-nos. De moment tot indica a que serà bestial, perque Irlanda, davant la fatxenderia de Rajoy ha exigit el mateix ‘tracte sense contraprestacions’ d’Espanya i el president del Deutsche Bundesbank en una entrevista al Tagesschau va dir que el rescat tindrà contrapresacions com les irlandeses.\n4. Garzón és massa jove, té 26 anys! El problema de la política no és canviar el lider, és canviar totes les velles guardies instal·lades des de fa dècades als ‘aparells’ de tots els partits. IU té la guàrdia del PCE i ICV la del PSUC i com PP, PSOE, CiU… són direccions envellides i que eviten com poden la regeneració. Segueixo defensant que el sistema polític no s’ha de canviar, s’ha de dinamitar i tornar a construir un per un els partits. I el 15M… cada cop sóc més pesimista, al final diran que no els representa ni ells mateixos.\nper PereJP Juny 11, 2012 at 11:35 am\nGrarzón: Tot i l’edat, val que si, que encara no es el seu moment, tot arribarà, no trobes una certa semblança física entre ell i Alexis Tsipiras?\nJo crec que ICV s’ha rejovenit prou bé: ni Herrera, ni Romeva, ni Camats ni Gomà venen del PSUC!\nI pel que fa a l’Eurocopa, tinc pendent fer un post amb totes les decisions històriques dures que s’han pres coincidint “casualment” amb esdeveniments esportius. Flipant!\nper Arqueòleg Glamurós Juny 11, 2012 at 11:47 am\nGarzón es sembla molt al lider de Syriza, i tant! Però dona-li uns anyets, 3 o 4 i en parlem.\nSobre ICV… pfffffff sí, és el que més s’ha rejovenit, però no parlo de les cares conegudes, parlo dels quadres dirigents. Són els mateixos des de l’època del PSUC. ICV també ha de canviar, tot i que és el partit més ‘semblant’ al que crec que ha de ser un partit.\nper PereJP Juny 12, 2012 at 11:23 am\nNo enten per què et preocupes. Només cal veure els anuncis dels patrocinadors de la selecció espanyola que ens diuen que, per molt putes que les estiguem passant, la Roja està per donar-nos moltes alegries. Quan els nostres jugadors españolitos guanyin la eurocopa s’acabarà l’atur, tornaran les polítiques socials, recuperarem els diners que han robat a la sanitat i educació i podrem tornar a viure ‘per damunt de les nostres possibilitats’ (com els agrada anunciar i repetir) Ja ho veureu. Jo confio en la Roja.\nper Crític de cine Juny 11, 2012 at 11:38 am\nEn la única “roja” que confio és en Dolores Ibarruri, la Passionaria!\nper Arqueòleg Glamurós Juny 11, 2012 at 11:48 am\nGarzón deia l’altre dia que la única opció era no pagar el deute, fer un default, nacionalitzar bancs i començar de 0.\nJo em pregunto: si es fa un default, vols dir 0 crèdit exterior en anys. Ergo, encara que es nacionalitzin els bancs, d’on es treuen els diners per fer l’estimul keynesià que demanes/demana Garzón. Les retallades serien infinitament pitjors, perquè vol dir que no pots tenir dèficit: ni 2% ni res.\nPer altra banda, crec que el rescat és una mala opció perquè segueix lligant el risc d’impagament a l’estat (la pasta no va directa als bancs) així que a llarg termini estem fotuts igual.\nPer mi la millor sol·lució hagués estat injectar pasta als bancs, i si després cauen, dons que caiguin, però són els bancs i no l’estat els responsables.\nper jeffreyabbot Juny 11, 2012 at 11:40 am\nSi féssim un default, opció que jo encara no veig clara (igual que no veig clar sortir de l’Euro, conseqüència sinequanon del “simpa” al Rescat) no tindríem crèdit, però al menys tampoc 100.000.000 de dèficit! Estaríem a 0!\nper Arqueòleg Glamurós Juny 11, 2012 at 11:44 am\nSorry, tens un error de concepte: no tindriem deute, efectivament.\nTindríem dèficit, el pactat aquest any amb Brusseles per Rajoy és del 5,3%\nAIxí que els següents pressupostos hauríen de ser amb dèficit 0\nper jeffreyabbot Juny 11, 2012 at 11:52 am\nI qui ens obligaria a tenir dèficit 0 si ja no estaríem a la UE? (Ens haurien expulsat per morosos, of course)\nUna altre cosa és que la Prima de Risc s’ens posés a 1.000.000p ja que absolutament ningú fos tan ruc de comprar deute d’un país que es nega a pagar-la!!! Això és un altre tema!\nHauríem de tornar al proteccionsime, tancar fronteres, devaluar la pesseta, en una situació semblant a l’autarquia dels anys 50’s!\nper Arqueòleg Glamurós Juny 11, 2012 at 11:57 am\nSi exacte… de fet ningú ens “obligaria” a tenir dèficit 0, però donat que no podríem obtenir crèdit enlloc…. de facto hauríem de tenir dèficit 0 o hi hauria partides del pressupost que no podríem pagar\nper jeffreyabbot Juny 11, 2012 at 12:01 pm\nper jeffreyabbout i Arqueòleg:\nFer un “simpa” del deute total ni el mateix garzón ho defensa. demana mínim fer auditoria de la deuta per veure quina és legítima i quina no (per ex. aquella deute generada per donar avals de fins a 300.000 milions seria considerada ilegítima).\nLa clau de fer aquesta reestructuració del deute (pagar en 30 anys el que estava previst en 10) farà que si ara mateix estem pagant vora els 30.000 milions anuals en retornar prèstec, podrem passar a pagar-ne 8.000 milions anuals, amb el qual et “sobren” 22.000 milions anuals per destinar-los a polítiques keynesianes.\nGarzón 26 anys si, i què? Ha demostrat una preparació, capacitat de reacció, capacitat de generació d’idees i propostes per sobre de tota la cúpula d’IU, i tot i ser del PCE, molt més obert que qualsevol simpatitzant d’IU.\nPer la resta, Arqueòleg, signo tota l’entrada. A vegades quan estic per escriure em fas deixar-ho còrrer. Coïncidim en sa immensa majoria de posts al 90% 🙂\nper Victor Catalan Casas Juny 11, 2012 at 11:58 am\nPotser en 140 caràcters no hi havia prou espai per explicar el tema en profunditat, però el tweet és força clar.\nper jeffreyabbot Juny 11, 2012 at 12:06 pm\nLa única solución que tiene Europa es impagos de deuda, privada y pública, y nacionalizaciones de bancos. Recuperar instrumentos.\n— Alberto Garzón (@agarzon) June 9, 2012\nper jeffreyabbot Juny 11, 2012 at 12:04 pm\nAcabo de descobrir que es poden publicar Tweets amb imatge directament als coments :O\nper Arqueòleg Glamurós Juny 11, 2012 at 12:17 pm\nCurioso que pide nacionalizar.. cuando el mismo admitida que las cajas de ahorros el 60% de nuestros sistema financiero eran etnidades publicas\nper jerik Juliol 10, 2012 at 2:25 pm\nJo també 🙂 he fet un copy paste del link dels detalls del tweet.\nper jeffreyabbot Juny 11, 2012 at 12:26 pm\nPrima de risc a 508p! El miratge del rescat no ha durat ni 6h! Increïble!\nper Arqueòleg Glamurós Juny 11, 2012 at 2:50 pm\nArqueòleg, el teu blog és un oasi dins un desert de merda. Segueix així!\nper Pep Juny 11, 2012 at 3:21 pm\nQue no hi ha cap rescat, home, que tot són rumors orquestrats per algun contuberni judeomaçònic. No us deixeu entabanar. Jo he mirat avui el saldo de la meva llibreta i si fa o no fa és el mateix que el que tenia abans del rescat.\nAh, que cal que sigui banquer i hagi fos uns quants milions perquè em rescatin? Doncs sí que comencem bé…\nper Jeipi Juny 11, 2012 at 4:10 pm\nAmb la de totxos que hi ha a aquest país, cada vegada tinc més clar que fins i tot sense futbol la gent seguirà votant als de sempre…\nTot això es veia a venir, el que em sorprèn és que la gent encara segueixi autoenganyant-se, és ben trist.\nper MadeByMiki Juny 11, 2012 at 11:53 pm\nCoincideixo amb tu en tot excepte en que cal reactivar el consum i l’economia. No només patim una crisi política, també és ecològica i no podem permetre’ns el luxe de seguir destruint el planeta i a nosaltres amb ell. Aquest és el moment per fer una aposta diferent, per decréixer econòmicament. Alguns estudis parlen que apostant de veritat per una economia ecològica es podrien crear milions de llocs de treball. Però no es tracta només de tornar a treballar tots 8 o 10 hores al dia, sinó de repartir el treball que hi ha i els beneficis que genera entre tots d’una manera més justa.\nper Raul Aguilar Cestero Juny 12, 2012 at 12:29 am\nA veure, estem confonent debats:\nUna cosa és reactivar l’economia en base al consum i una altre debat molt diferent és de quina forma és consumeix i com es produeix.\nEl decreixement és una teoria economicista que planteja una forma diferent d’organitzar la producció, reduint distancies entre el pagès i qui menja la patata, no que la gent deixi de menjar! Així com un consum responsable i sostenible, no que la gent visqui en caixers envoltat de cartrons reciclats!\nEn quant a repartir el treball a mi em sembla una obvietat de calaix!\nUna proposta de consens entre el decreixement i el keynesianisme podria ser el Green New Deal.\nTake a look-> http://es.wikipedia.org/wiki/Green_New_Deal\nper Arqueòleg Glamurós Juny 12, 2012 at 8:36 am\nJo crec que no estic confonent debats. Reactivar l’economia en base al consum és una idea keynesiana totalment contraria al decreixement, que diu que hem de fer tot el contrari, reduir tant els nivells de producció com de consum. Les dues qüestions estan lligades. Treballar menys i consumir menys per tenir més temps lliures i poder ser més feliços.\nEvidentment, no es tracta de que la gent deixi de menjar, però si de consumir productes de proximitat, no tractats industrialment i, per tant, més ecològics i saludables. Això no només reduiria el consum i certes malalties, sinó que augmentaria la riquesa a nivell local i de base i eliminaria intermediaris, que són la plaga del sistema, establint preus i rebentant el valor dels productors primaris.\nDes del meu punt de vista el keynesianisme no és més que un element corrector del sistema en moments de crisi, però del qual els actuals poders i governants no volen ni a sentir a parlar perquè creuen tenir la força suficient com per imposar el sistema neoliberal sense haver de fer concessions de cap tipus.\nPer acabar, jo no se si això és una crisi en W o no, però penso que el creixement que tothom espera que arribi algun dia no arribarà mai si no apostem per un decreixement. Es a dir, produir i consumir menys però millor. Perquè és impossible plantejar-se tornar a créixer quan, tot i la recessió, un país com el nostre esgota la capacitat anual del seu medi natural per regenerar-se al més d’abril. El que produïm la resta de l’any esta de més. El decreixement no és una bogeria ni una utopia, té estudis molt seriosos al darrera que confirmen que és pot viure amb tot el que és imprescindible i molt més sense produir ni consumir tant. A països com França, per exemple, el decreixement ja ha estat assumit plenament per l’esquerra no socialdemòcrata del Front de Gauge i el nostre estimat Mélenchon. A veure si per qui anem aprenent també una mica tots plegats.\nper Raul Aguilar Cestero Juny 12, 2012 at 10:58 pm\nEs un tema que mereix un post per si sol!\nPerò és el que dic sempre als verds radicals dins d’ICV: no podem anar a una fàbrica de la Seat i dir que no volem que es fabriquin més cotxes pq la gent no ens votarà. I son els nostres!\nDecreixement si, però treball també! Hem de trobar la forma de conjugar verd i roig o perdrem el vot proletari i esdevindrem un partit de classes mitjanes sostenibles.\nper Arqueòleg Glamurós Juny 13, 2012 at 12:08 am\nSobre això mateix, la necessitat d’unir verd i roig, acabo de llegir un magnífic article del professor Carlos Taibo titulat: Mineros, ecologia y 15M, que recomano a tothom. En aquest sentit, hi ha molta feina per fer.\nper Raul Aguilar Cestero Juny 13, 2012 at 1:19 am\nDoncs buscaré el link, ja que precisament a Asturies és on s’evidencia aquesta contradicció entre roig i verd a l’extrem! Em poso de deures fer aquest post\nper Arqueòleg Glamurós Juny 13, 2012 at 8:27 am\nPerdoneu el despeiste el link de l’article de Carlos Taibo: Mineros, ecologia y 15M, es aquest\nper Raul Aguilar Cestero Juny 13, 2012 at 8:54 am\n1. Els 150’000 milions d’EUR gastats per Zapatero en obra pública tot el 2009 i principis del 2010 va ser política keynesiana de la clàssica. Ja n’hem vist el resultat.\n2. Segons tu la gent només deu tenir una neurona, o miro futbol o penso en economia, les 24 hores del dia deuen ser massa poques per fer una mica de tot. Per cert, l’inici de la lligueta té bastant poc interès per qualsevol afeccionat al futbol.\nS’havia de fer abans de les eleccions gregues per posar un tallafoc no a la conflictivitat social sinó a un contagi financer a través del mercats sobretot del de deute. No crec que s’hagi aconseguit.\nPer cert, desgraciadament ja és igual qui guanyi a Grècia.\n3. El rescat no obliga a res que no obligués abans. El compromís de dèficit ja hi era i calia complir-lo, ara ens vigilaran més de prop, si, però arribar al 3% s’hi ha d’arribar amb rescat o sense.\n4. Les comseqüencies polítiques del rescat no són tals. Hi ha i hi seguirà havent unes conseqüències polítiques imprevisibles d’aquesta crisi en el seu conjunt, no sé fins a on i tu tampoc, però em comença a fer por.\nper J Juny 12, 2012 at 11:17 pm\n1) Keynes es removia a la tomba veient la estupidesa del pla E. Si s’hagués invertit en I+D un altre gall cantaria\n2) Tu saps que a Argentina es van decidir afusellaments coincidint amb la final d’un torneig futbolístic? Per posar un exemple entre centenars de “innocents casualitats” entre decisions polítiques i partits de futbol.\nSi dona igual qui guanyi a Grecia pq la UE amenaça amb expulsar Grecia si guanya Syriza i no Nova Democràcia?\n3) Clar, ens han donat 100.000.000 a canvi de res oi? Igual al País de la Piruleta on sembla que vius tu si… Has provat de llegir alguna cosa sobre les conseqüències econòmiques a Grècia, Irlanda i Portugal? Ves i els expliques que tot és fantàstic i meravellós a veure si surts amb vida!\n4) Sort que en aquest darrer comentari trenques amb la càndida innocència i expresses un lleuger temor! Tant bonrollisme en mig d’un apocalipsi espantaria al més hippi dels hippies!\nper Arqueòleg Glamurós Juny 12, 2012 at 11:36 pm\n1. Keynes proposava obres públiques, no I+D. De totes maneres això ja no va ni d’obres públiques ni d’I+D.\n2. I amb això què vols dir, que Europa planeja un rescat el dia de l’apassionadíssim partit entre Polònia i Grècia?\nÉs igual qui guanyi perquè desgraciadament Grècia fa temps que està amortitzada.\n3. Entenc que no llegeixis el que escric jo, però que no llegeixis el que escrius tu és més greu. Tu dius que a partir d’ara ens monitoritzarà l’FMI i s’haurà de complir amb el dèficit marcat per la UE. Jo només et pregunto si fins ara no era així.\n4. Només intentava discrepar per crear una mica de debat enmig de tanta coincidència. No ho he aconseguit. Com sempre m’he topat amb una paret. Per cert, el temor no és “lleuger”.\nper J Juny 12, 2012 at 11:57 pm\nHome 3 comentaris (amb aquest 4) et sembla poc debat?? Bé, no sé quin si el teu objectiu inicial era moure masses, però a mi em sembla que alguna cosa hem debatut no? Ja t’aviso que en aquest blog tan sols 1 de cada 50 posts crea una controvèrsia desmesurada! La gent no s’anima molt a debatre 😦\nper Arqueòleg Glamurós Juny 13, 2012 at 12:06 am\nSerà interessant conèixer el resultat de les eleccions a Grècia. De totes maneres, Syriza ha declarat que no vol fer sortir el país de l’Euro, sinó que el que vol és renegociar el seu Rescat.\nPel que fa al rescat espanyol, crec (pel que he llegit), que si que hi haurà repercussions per als ciutadans i no només per a la banca. Ara bé, també s’ha dit que s’allargarà fins a 2014 el termini per complir amb el 3% del dèficit.\nper Tomàs Juny 15, 2012 at 6:12 pm\nPoliticas keynesianas ? como las que dice krugman que hay que bajar los salarios de los españoles un 20%? no gracias…\nYa se ha demostrado lo efectivo del plan e…\nper jerik Juny 20, 2012 at 11:45 am\nLa poxima vez que vengas con citas raísimas, sería mucho pedir que incluyeras un enlace directo? Es que directamente no me lo creo!\nper Arqueòleg Glamurós Juny 20, 2012 at 12:31 pm\nhttp://www.vnavarro.org/?p=6871 mira el blog de vicent navarro criticando a krugman… por lo que dijo del 20%\nTe sirve…aun asi no es sorprenderte… que un keynesiano recomiende bajar salarios… las primeras 40 paginas de teoria general hablan de como bajar los salarios para bajar el paro:\n“un aumento de la ocupación sólo puede ocurrir acompañada de un descenso en la tasa de salarios reales» ”\nJoder y estate un poco al loro, me gustaria saber que lees, para que no te enteraras de eso ?\nper jerik Juny 20, 2012 at 6:13 pm\nper gold price Juny 23, 2012 at 3:08 am\nper mercadee Juliol 1, 2012 at 9:34 pm


Qui som – Presentació | aula-actual.cat\nCarta de presentació del Director\nDirector i fundador d’Aula Actual\nHola, permeteu-me fer una breu reflexió sobre qui som i què fem.\nUn dels objectius que ha identificat a la Confederació d’Associacions Veïnals de Catalunya (CONFAVC) ha estat la defensa de les necessitats dels col·lectius humans dels barris, especialment de la ciutadania més vulnerable.\nAula Actual va néixer fidel a aquest posicionament, i amb la complicitat de diverses AV, instituts d’ensenyament mitjà amb idearis educatius molt ben articulats, i el suport al desenvolupament professional dels becaris i becàries de la Fundació AGBAR, ha centrat el seu pla d’acció en la creació de diverses iniciatives i programes, que ens permeten impulsar el desenvolupament de persones i grups en l’àmbit de les capacitats mentals, les dinàmiques de relacions socials i la bona gestió i el desenvolupament de les emocions, essencials en els processos de presa de decisions.\nHem d’emmarcar això actualment en un context socioeconòmic convuls, inestable, en transformació permanent, impulsat essencialment per les noves tecnologies (bàsicament de la intel·ligència artificial, l’internet de les coses, el big data, la robòtica i la cultura digital.\nPer a tenir un espai professional en aquest nou món que s’obre és necessari eixamplar els continguts educatius actuals, donant molta força a la suma de coneixements i a l’entrenament d’habilitats professionals-socials que estimulin l’autoestima, l’esforç i l’empenta emprenedora, per avançar cap el CIM possible de l’excel·lència personal.\nCol·laborar per a assolir aquest sostre de valor és una de les àrees d’actuació d’Aula Actual.\nHo fem col·laborant amb instituts d’ensenyament mitjà que valoren la importància d’aquesta aportació com un valor afegit.\nIntentem que els alumnes també visualitzin la significació de cuidar i entrenar aquesta dimensió qualitativa professional com un factor bàsic per a poder tenir un espai en el mercat de treball, que serà molt competitiu com ja he esmentat. Tan estratègics considerem aquests entrenaments que els cuidem amb profunditat amb els i les joves becàries de la Fundació AGBAR amb els que tenim una responsabilitat més ampla.\nEn les nostres aportacions educatives, cuidem també incloure la sensibilització sobre la necessitat de desenvolupar una consciència ètica en els comportaments professionals, actuant des del binomi SABER i SABER SER. Crear valor econòmic i també valor social.\nIgualment, ens hem ocupat d’aportar informació a la població adulta sobre els factors bàsics de salut que els permetin identificar elements d’amenaça per a tractar-los a temps.\nFinalment, hem volgut incloure en els nostres programes d’enfortiment de les capacitats mentals a grups de persones grans plenes d’experiències de vida però situades en una etapa evolutiva vulnerable. Intentem ajudar-les a mantenir la fortalesa mental que encara tenen i orientant-les a viure intensament la seva part de valor, per tal de retardar tot el possible els processos de pèrdues i sabent assumir-les positivament.\nPer fer efectiu aquestes aportacions generadores de qualitat de vida, hem creat amb l’Aurora Gómez, tècnica de Projectes, principal representant de la CONFAVC i també cofundadora d’Aula Actual, un equip d’alta qualificació professional que fa possible l’operativitat de les diverses actuacions creadores de valor mental i emocional.\nHo fem des de 2007, cada vegada amb més iniciatives, i amb més receptors/es de les activitats en les zones d’actuació: Barcelona, Baix Llobregat i Terrassa.\nPer acabar, voldria remarcar el valor solidari de les monitores dels tallers de les persones grans, que des del voluntariat professional i amb una gran sensibilitat humana i una bona qualificació, reforcen la vitalitat mental dels i les participants en els tallers que dinamitzen, transmetent energia emocional, capacitat cognitiva, amor i desig de viure.\nA tot l’equip professional d’Aula Actual els vull expressar el meu reconeixement i el meu agraïment més sincer i profund. Sense les seves experteses i compromís, l’èxit que se’ns reconeix no hagués estat possible.


Toni Grañó subcampió de Catalunya en els 2000M | Tàrrega Televisió\nPer una banda, en els Campionats de Catalunya Absoluts volem destacar la final aconseguida per en Blai Escolà en la prova de 100m Papallona, on per classificar-se va haver de millorar la seva marca personal i va acabar la final amb la 20a posició. Aquesta esdevé la primera final Absoluta del Club Natació Tàrrega ens uns campionats absoluts, on figures de nedadors/es Olímpics com La Mireia Belmonte o la Jèssica Vall hi eren presents. També van participar: Noemí Marsol, Ariadna Bernaus, Mar Ampurdanés, Xavi Farré, Toni Grañó i Pol Solsona.\nPer altra banda, el diumenge, 4 nedadors/es van competir al campionat de Catalunya de Fons Indoor Open. Aquest era el primer cop que el Club Natació Tàrrega hi participava. En aquest cas, en Toni Grañó es va proclamar subcampió de Catalunya en categoria infantil en els 2000m lliures, amb una cursa vibrant i emocionant fins als últims metres, on amb un temps de 23 minuts i 22’’ li va permetre ocupar la segona posició. També destacar la Noemí Marsol, que va quedar 4a Classificada en la categoria Júnior, en aquest cas la distància que va nedar la nostra nedadora va ser de 3000m. També van participar completant la distància de 2000m, la Mireia Soldado i el Joel Marcet. Per equips el Club Natació Tàrrega va acabar en la 9a posició en la classificació final.\nToni Grañó en 100 lliures, 50, 100 esquena, 200 Estils rècord d’edat, en 200 esquena rècord d’edat i de club.\nSeguim treballant. 3, 2, 1, Tàrrega amunt!\nEtiquetes Toni Graño\nToni Graño convocat amb la Selecció Catalana\nSense resposta per “Toni Grañó subcampió de Catalunya en els 2000M”


Consultoria Tecnològica - IN2 Ingenieria de la Informació\nIN2 desenvolupa projectes de consultoria tecnològica per als seus clients des de fa més de 20 anys. IN2 es posiciona com a empresa experta en el desenvolupament i implementació de solucions Open Source que aconsegueixen abastar una àmplia gamma de necessitats específiques per part dels clients.\nCom a empresa consultora, IN2 acompanya als seus clients en els seus processos de creixement mitjançant una visió de progrés que ajuda a poder escalar les seves necessitats tenint en compte la situació actual i la futura del sector.\nPresident de IN2\nEl nostre equip d’arquitectura, experts en Open Source i plataformes propietàries desenvolupen projectes de consultoria tals com:\nDefinició d’arquitectures de referència.\nProcés de selecció de productes i solucions.\nDefinició i implantació d’entorns de desenvolupament.\nALM – Cicle de vida del codi.\nIDE de desenvolupament.\nFrameworks de desenvolupaments avançats.\nEines de Quality Assurance\nContacta amb nosaltres para més informació.\nSegüent Servicio →


Simposi: La creació i gestió del coneixement col · lectiu en les organitzacions: identificació, desenvolupament i reconeixement de l'aprenentatge informal | Equip de Desenvolupament Organitzacional - EDO\nSimposi: La creació i gestió del coneixement col · lectiu en les organitzacions: identificació, desenvolupament i reconeixement de l'aprenentatge informal\nLes organitzacions modernes, públiques i privades, busquen convertir-se en organitzacions que aprenen, mitjançant estratègies de gestió del coneixement i aprenentatge informal. Les organitzacions, en aquesta línia, esperen que els seus membres generin coneixement, aprenguin de manera continuada i comparteixin aquests coneixements i aprenentatge amb la resta de l'organització. Aquests propòsits es converteixen en aspiracions quan la complexitat i la intensitat de les tasques que han de desenvolupar els treballadors exigeixen noves respostes coordinades, efectives i en un temps raonable.\nContínuament apareixen noves situacions, l'atenció no està contemplada per les organitzacions, que plantegen la necessitat de plantejaments diferents i la utilització d'estratègies i instruments que ens permetin copsar la complexitat i donar les respostes més pertinents. Inevitablement, hem de referir-nos en aquest punt a l'intercanvi de coneixements, l'aprenentatge informal i als mecanismes que permetin la seva adequada gestió.\nAquest Simposi presenta els resultats de diverses investigacions sobre la identificació, desenvolupament i avaluació de l'aprenentatge informal, vinculat a les activitats que els treballadors d'una organització realitzen en el seu lloc de treball i que comporten un desenvolupament de les seves competències professionals (Cofer, 2000, Lohman, 2009).\nLes aportacions previstes promouran l'intercanvi d'experiències i el debat a partir de les següents presentacions:\n1. Aprenentatge organitzatiu i aprenentatge informal a les organitzacions. Un estudi a l'Administració pública.\nJoaquín Gairín Sallán i David Rodríguez Gómez (U. Autònoma de Barcelona; Espanya).\n2. Delimitar un sistema d'indicadors de l'aprenentatge informal a les organizaciones. Miren Fernández d'Àlaba (U. Autònoma Barcelona)\n3.-Proposta de procediments per a la certificació de l'aprenentatge informal. José Luis Muñoz (U. de València) i Blanca Patricia Silva (U. Autònoma de Barcelona)\n4.-Estratègies per a la promoció de l'aprenentatge informal a les organitzacions. Anna Díaz Vicario i Edgar Iglesias (U. Autònoma de Barcelona)\n5. Aprenentatges sobre la promoció de l'aprenentatge informal. Jesús Martínez (CEJFE, Departament de Justícia)\nAquesta proposta tracta així de contribuir al debat sobre els mecanismes ocults que poden ajudar a millorar la integració de les persones en les organitzacions i, a la vegada, impulsar una major efectivitat institucional.\nPresentació de la sessió: http://goo.gl/g7x5qR\nEl Simposi és presentarà al marc de la XIII CIOIE "Desenvolupament de les Institucions i incidència en la innovació i la docència"


moianès.net, el portal del Moianès i rodalies - 10 anys de Campanya Contra el Quart Cinturó\nCatalunya: 10 anys de Campanya Contra el Quart Cinturó\nEnviat el Dimecres, 07 de novembre a les 07:00:00 per Redaccio\nEls opositors al 4rt Cinturó han presentat aquest vespre al restaurant Anònims de Granollers, l'exposició '10 anys de Campanya Contra el Quart Cinturó' on repassen els 10 anys d'historia dels membres de la campanya defensant el territori, a través de diverses fotografies i textos. La mostra és el primer d'un seguit d'actes que es realitzaran a diferents poblacions del Vallès Oriental i l'Occidental,i que culminaran amb la manifestació convocada pel pròxim diumenge 18 de novembre, entre les Franqueses del Vallès i Granollers.\nL'exposició '10 anys de Campanya Contra el Quart Cinturó' és un dels actes previs a la manifestació del 18 de novembre i pretén ensenyar als visitants els 10 anys de reivindicacions contra aquesta infraestructura. L'exposició mostra totes les entitats que han recolzat la CCQC, així com diverses imatges dels indrets afectats, sobretot zones forestals, ramaderes i agrícoles de la plana del Vallès, del Baix Llobregat i de part del Penedès.\nUn dels membres de la CCQC, Josep Martínez ha explicat que l'exposició 'realça la ideologia de la campanya' per treballar amb les autoritats del país alhora d'exposar el punt de vista respecte l'organització territorial. Martínez ha recordat que la construcció del quart cinturó originaria 'forts impactes de destrucció de l'entorn natural, dels espais agrícoles i ramaders i de les zones de lleure i passeig' i ha afegit que el traçat d'aquesta infraestructura dibuixat de manera transversal, trencaria un total de 7 corredors biològics de la plana del Vallès i afectaria diversos 'indrets amenaçats amb zones arqueològiques'.\nEl membre de la CCQC ha recalcat que és totalment evident que el quart cinturó en el cas que es porti a terme, comportarà un 'creixement irregular' de les zones urbanitzades, tant industrials com residencials amb la conseqüent 'ocupació i destrucció del territori' i la 'contaminació acústica, visual i ambiental'. En aquest sentit, Josep Martínez ha explicat que aquestes infraestructures 'només serveixen per esponjar de forma momentània la mobilitat del transport públic i de mercaderies', ja que està comprovat que les zones on s'han traçat noves carreteres, progressivament 's'omplen d'activitats industrials i residencials disperses' i aquest fet implica segons Josep Martínez que 'hi hagi més trànsit en aquelles zones'.\nEn definitiva, Josep Martínez ha explicat que si els objectius per fer una nova carretera són millorar la mobilitat, no és lògic perquè tal i com s'ha comprovat, 'és un peix que es mossega la cua i noves carreteres comporten més embussos'.\nJosep Martínez ha explicat que els membres de la campanya reclamen a l'administració que abans de fer noves carreteres es millori 'la xarxa secundària de carreteres, la xarxa actual de transport col•lectiu i de mercaderies i finalment, que des del Govern es marqui una 'ordenació territorial que distribueixi unes zones agrícoles, forestals i industrials' perquè cada municipi no es prengui la llibertat d'organitzar el seu municipi sense tenir en compte el territori.\nJosep Martínez ha recordat que els objectius de la campanya corresponen a 'reincidir en la realització d'un model territorial equilibrat', en evitar la construcció de carreteres innecessàries i preservar els espais agrícoles i forestals.\nMartínez ha explicat que la CCQC ha preparat un seguit d'actes que es portaran a terme fins el pròxim 18 de novembre amb la intenció de donar a conèixer i fer participar la ciutadania a la manifestació convocada per protestar contra el quart cinturó a Granollers. Josep Martínez ha explicat que els actes previs a aquesta manifestació correspondran a una trobada de regidors del Vallès Occidental, l'Oriental i el Baix Llobregat, el pròxim 10 de novembre a Sabadell per signar un manifest conjunt contra aquesta infraestructura. Posteriorment, el dia 14 de novembre està prevista la presentació oficial de la manifestació a les dues del mig dia a Granollers amb la presència confirmada del jugador del F.C Barcelona, Oleguer Presas, de l'excoordinador de la Unió de Pagesos, Pep Riera i de la coordinadora nacional d'Asaja, Rosa Pruna, entre d'altres autoritats. El dia 15 de novembre els membres de la campanya faran una xerrada a Cardedeu, sobre la situació actual del quart cinturó. El dia 17 està organitzada una jornada festiva contra quart cinturó a la plaça de la Porxada amb activitats al llarg de tot el dia com ara, xerrades, un dinar popular, animació infantil i concerts. Finalment, el diumenge 18 de novembre es farà la manifestació contra el quart cinturó que començarà a la plaça de l'Ajuntament de les Franqueses del Vallès amb tractors i bicicletes fins a la plaça Jaume Primer de Granollers on començarà aquesta manifestació popular.


Bah� i P�rez continuaran a les files del Cad� La Seu la propera temporada - Regió7 :: El Diari de la Catalunya Central\nBah� i P�rez continuaran a les files del Cad� La Seu la propera temporada Les seves renovacions s'afegeixen a les de Montoliu, Vilar� i Escuert\nLa capitana Tania P�rez, satisfeta de continuar un any m�s a la Seu\nREDACCI�LA SEU D'URGELL\nLa comissi� esportiva del Sedis confirma que, per al proper curs 2016-17, s'ha tancat la renovaci� de Tania P�rez i Georgina Bah�. Amb aquestes dues renovacions, el que s'ha aconseguit �s que el Cad� La Seu de Lliga Femenina tingui la temporada que ve un part molt important del bloc que, any rere any, ha fet millorar l'equip i ha arribat a les posicions capdavanteres de la m�xima categoria. En la darrera campanya, lea noies de Joan C. Pi� van aconseguir un meritori cinqu� lloc, molt a prop del play-off dels quatre millors.Tania P�rez continuar� sent la capitana de l'equip i, als 25 anys, jugar� la 6a temporada al Cad�. En la darrera campanya la seva progressi� l'ha dut fins a les mitjanes de 8 punts anotats i 8 en la valoraci�; �s una pe�a clau per a l'entrenador, per arrossegar totes les companyes a un joc de conjunt desitjat per Joan Carles Pi�. Pel que fa a Georgina Bah�, far� la seva quarta temporada a l'equip. Als 28 anys continuar� guiant el Cad� des de la seva intel�lig�ncia a la pista, i que l'ha consolidat com una jugadora vital, amb 8,6 punts i 6 de valoraci� de mitjanes, amb molta feina que no queda reflectida en les seves estad�stiques.Amb aquestes renovacions ja es confirmen a la plantilla del Cad� fins a cinc jugadores. A m�s a m�s de les esmentades P�rez i Bah�, hi ha la continu�tat d'Andrea Vilar�, Marta Montoliu i Carla Escuert, que continua amb el seu proc�s de recuperaci� per arribar a l'inici de la temporada amb l'alta m�dica. Ara s'est� pendent de la resposta de Bel�n Arrojo per donar quasi per tancat el cap�tol de renovacions. Les dues baixes s�n les de Laura Gil i Tamara Abalde.


Una dona ferida lleu per l'esfondrament d'una casa en obres a Móra la Nova - marfanta.com\nUna dona ferida lleu per l'esfondrament d'una casa en obres a Móra la Nova\nPublicat per Gustau Moreno Pérez el dia 12 de maig de 2012 | 12.5.12\nUn bloc de pisos s'ha esfondrat parcialment aquest dissabte al migdia a Móra la Nova. Els Bombers de la Generalitat han estat alertats cap a tres quarts d'una d'un esfondrament al carrer Major, número 8. Es tracta d'un bloc amb una façana de deu metres que consta de planta baixa i tres plantes, amb dos pisos per planta, on s'estaven realitzant tasques de reforma a la teulada. A causa de la massa d'obra acumulada, s'ha esfondrat parcialment el sostre i l'últim pis de l'immoble. Només es tenia constància que hi hagués un inquilí a la segona planta i, tot i la confusió dels primers moments, aquesta persona s'ha localitzat sana i estalvia a fora de l'habitatge. No obstant, una altra veïna ha hagut de ser evacuada a l'Hospital Comarcal Móra d'Ebre, amb contusions lleus al cap i una ferida al peu.\nCom a mesura preventiva, s'han desallotjat els edificis adjacents, encara que només hi havia una parella a l'interior de l'immoble situat al número 6 del carrer Major. Els Bombers de la Generalitat han mobilitzat sis dotacions per fer les tasques de revisió de la part afectada del bloc i descartar més afectacions personals. Juntament amb els tècnics municipals, han revisat l'estructura de l'edifici per valorar la seua habitabilitat i s'ha decidit apuntalar els elements estructurals que s'han vist afectats i sanejar part de l'envà pluvial. En el dispositiu d'actuació també hi han intervingut efectius dels serveis sanitaris i dels Mossos d'Esquadra, així com efectius de la Policia Local.


IFP Sanitaria Roger De Llúria El món sanitari s'apropa als centres educatius - IFP Sanitaria Roger De Llúria\nGelabert explica que, en un ambient més distès, els petits mostren major curiositat i sorgeixen més preguntes i dubtes que en un hospital.\nEn aquestes xerrades, Gelabert compta amb el suport dels seus alumnes de 2n del Cicle de Grau Superior d’Imatge per al Diagnòstic i Medicina Nuclear, que expliquen a nens d’entre 6 a 11 anys com es pot veure el cos humà per dins fent fotografies de manera entenedora i explicativa.\nLes explicacions es basen en una projecció d’imatges en què es veuen les diferents màquines i procediments que es realitzen en un hospital per veure els ossos, els músculs, els òrgans i altres parts del cos, a més d’algunes patologies o malalties.\nA més, també es fan diversos jocs per fer més comprensible l’explicació, com ara un memory i trencaclosques, i es mostren diferents tipus d’ossos perquè els nens puguin tocar-los i experimentar amb ells.\nDe moment, Gelabert ja ha organitzat xerrades a les escoles Patronat Domènech i Josep Maria Jujol del barri de Gràcia a Barcelona, i confia que altres centres se sumin aviat al projecte\nPer Informática RLL|November 6th, 2018|Sin categoría|0 Comentaris


CAST ·ENG |CAT |\tHome > Feed aggregator > Categories > Notícies a la UPC Notícies a la UPC Les 'smart cities' a la Festibity 2013\nFri, 26/04/2013 - 09:57\nLa Festibity, que ha tingut lloc el 25 d'abril a l'edifici DHUB (a la plaça de Les Glòries de Barcelona), és la festa de les tecnologies de la informació organitzada per la Facultat d’Informàtica de Barcelona de la UPC i FIB Alumni. Categories: Notícies a la UPC La UPC desenvolupa un sistema avançat de gestió del trànsit per reduir-ne els costos i frenar la contaminació\nThu, 25/04/2013 - 14:55\nUn equip de l’InLab de la Facultat d’Informàtica de Barcelona (FIB), de la Universitat Politècnica de Catalunya · BarcelonaTech (UPC), ha desenvolupat un sistema d’informació per fer més eficient la gestió de la mobilitat de persones i vehicles, basat en el processament intel·ligent de les dades. Resol els problemes de congestió del trànsit i dels sistemes de transport, l’impacte energètic, la generació d’emissions contaminants i la qualitat de vida a les ciutats. Categories: Notícies a la UPC Una aplicació per neurorehabilitar amb videojocs, Premi PFC-Fundación Universia 2012\nThu, 25/04/2013 - 14:53\nUna aplicació telemàtica del sistema Kinect de Windows per millorar la neurorehabilitació a través dels jocs d’ordinador, presentada per dos estudiants de l'EETAC, ha guanyat el Premi al millor Projecte Fi de Carrera-Fundación Universia 2012. Categories: Notícies a la UPC El Consell de Govern aprova que se celebri un Claustre extraordinari per votar la convocatòria extraordinària d’elecció de rector o rectora\nThu, 25/04/2013 - 10:52\nEl Consell de Govern de la Universitat Politècnica de Catalunya · BarcelonaTech (UPC) ha aprovat una iniciativa per tal que el 17 de maig tingui lloc una reunió extraordinària del Claustre Universitari per tractar una convocatòria avançada d’elecció del rector o rectora. Durant la sessió no s’ha aprovat la modificació de la Relació de Llocs de Treball que s’havia presentat a consideració. Categories: Notícies a la UPC ‘Res Sense Recerca - Res Sense Energia’ apropa la investigació a estudiantat de secundària\nWed, 24/04/2013 - 13:18\nEl 24 d’abril ha tingut lloc a l’Escola d’Enginyeria de Terrassa (EET), la jornada ‘Res Sense Recerca - Res Sense Energia’, un diàleg en viu i en directe entre 200 estudiants de secundària i quatre investigadors de la UPC al campus de Terrassa, conduït i presentat per Marc Boada, divulgador científic i presentador del programa del Canal 33 Quèquicom. Categories: Notícies a la UPC L'ACM premia Mateo Valero pel seu paper rellevant en l'avanç de la computació\nWed, 24/04/2013 - 10:16\nL'associació també reconeix Fabrizio Gagliardi, coordinador de la recerca conjunta del Barcelona Supercomputing Center - Centro Nacional de Supercomputación amb l'empresa Microsoft, per la promoció que ha realitzat de la tasca de l'Association for Computing Machinery a Europa (ACM). Categories: Notícies a la UPC Una exposició dedicada a Robert A. Heinlein, a la Biblioteca Rector Gabriel Ferraté\nTue, 23/04/2013 - 13:44\nLa Biblioteca Rector Gabriel Ferraté (BRGF) de la Universitat Politècnica de Catalunya · BarcelonaTech (UPC) homenatja el 25è aniversari de la mort de l’escriptor Robert A. Heinlein amb una exposició de la seva obra de ciència-ficció. Categories: Notícies a la UPC La UPC avança una posició respecte les universitats espanyoles i es manté com la primera politècnica estatal al Rànquing SIR Iberoamericà\nFri, 19/04/2013 - 12:53\nLa UPC es posiciona com la quarta universitat espanyola en l’edició de 2013 del Rànquing SIR Iberoamericà, un lloc per davant respecte l’edició de 2012, mentre que es manté com la primera universitat politècnica estatal i la tercera catalana. Categories: Notícies a la UPC El Claustre Universitari de la UPC s'ha reunit el 16 d'abril\nDurant la sessió del Consell de Govern de la UPC del passat dia 15 de març es va aprovar la convocatòria i l’ordre del dia de la sessió ordinària dels Claustre Universitari, que s'ha constituit el 16 d’abril, a l’Auditori de l’edifici Vèrtex, amb els membres nats i els nous membres electes, renovats a partir de les eleccions que van tenir lloc el 20 de febrer. El Claustre s'ha pogut seguir en directe a través d'UPCtv. Categories: Notícies a la UPC Presentats els primers resultats del projecte Help per tractar el Parkinson\nMon, 15/04/2013 - 13:27\nTelefónica, el Consorci Sanitari Garraf i la Universitat Politècnica de Catalunya · BarcelonaTech (UPC) han presentat, en el marc del Dia Internacional del Parkinson, els primers resultats del projecte Help. L'objectiu és millorar la qualitat de vida dels malalts de Parkinson a través d'un sistema de monitoratge i medicació a distància en temps real. La primera fase del projecte ha finalitzat amb una experiència pilot sobre set pacients, sis d'ells a Espanya. Categories: Notícies a la UPC Més de 80 projectes científics de secundària al mercat de la Tecnologia del Vallès, a l’EET\nMon, 15/04/2013 - 12:41\nEls dies 16 i 17 d’abril el Mercat de la Tecnologia del Vallès exposarà més de 80 projectes científics realitzats per 200 estudiants d’ensenyament secundari de 14 centres catalans. La creació d’una empresa, una casa domòtica, una maqueta de vapor del vaixell Titànic i robots automatitzats són alguns dels projectes que es mostraran a l’Escola d’Enginyeria de Terrassa de la UPC, on es preveu l’assistència de 600 persones. Categories: Notícies a la UPC El consum energètic de la Universitat baixa un 16%\nMon, 15/04/2013 - 09:51\nLa UPC va reduir l’any 2012 un 10% el consum elèctric i un 27% el de gas respecte el valor de consum de l’any 2010. Categories: Notícies a la UPC El Parlament de Catalunya dóna suport a l'Any Internacional de l'Estadística, al qual s’ha adherit l’FME\nThu, 11/04/2013 - 17:14\nEn el ple del Parlament de Catalunya del 10 d’abril s'ha llegit una declaració institucional de suport a l’Any Internacional de l’Estadística. Categories: Notícies a la UPC Col·laboració amb la Fundació Vodafone per avançar en el model de campus accessible\nLa Universitat Politècnica de Catalunya · BarcelonaTech (UPC) ha subscrit un conveni de col·laboració amb la Fundació Vodafone, pel qual rebrà 17.500€, que es destinaran a la instal·lació de diversos recursos tecnològics i sistemes de suport per reforçar el procés d’ensenyament/aprenentatge de l’estudiantat amb discapacitat. Categories: Notícies a la UPC Estudiantat de la UPC guanya la primera eliminatòria de la IX Lliga de Debat Universitari\n61 estudiants i estudiantes de 12 universitats participen a la novena edició de la Lliga de Debat Universitari de la Xarxa Vives d’Universitats, que té lloc entre el 8 i el 12 d’abril a la Universitat de Barcelona (UB). En la primera ronda de debats, la Universitat Politècnica de Catalunya · BarcelonaTech (UPC) ha obtingut la puntuació més elevada en la disputa que ha mantingut amb la Universitat Internacional de Catalunya (UIC). Categories: Notícies a la UPC La UPC construeix una nova ‘cave’ de realitat virtual d’altes prestacions, que funciona amb interacció gestual\nWed, 10/04/2013 - 12:45\nEl baix cost, la versatilitat i la qualitat de resolució (16 milions de píxels en total) caracteritzen el nou entorn de realitat virtual immersiva, construït pel grup Moving de la UPC, que permet inspeccionar amb un gran detall els models digitals 3D, mitjançant un sistema d’interacció gestual, sense cables. Categories: Notícies a la UPC Barcelona presenta una candidatura per acollir una incubadora d’empreses del sector aeroespacial\nTue, 09/04/2013 - 12:38\nEl 3 d'abril l’alcalde de Barcelona, Xavier Trias; el president de la Diputació de Barcelona, Salvador Esteve; el president del Consell Comarcal del Baix Llobregat i alcalde de Gavà, Joaquim Balsera; el vicepresident executiu de l’Àrea Metropolitana de Barcelona i alcalde de Cornellà, Antonio Balmón; el rector de la UPC, Antoni Giró; i el president de Caixa Capital Risc, Marcelino Armenter, han signat un conveni de col·laboració per presentar conjuntament una candidatura per acollir un centre d’incubació de l’Agència Europea de l’Espai a Barcelona. Categories: Notícies a la UPC La 3ª Fira del Coneixement apropa la recerca puntera de la UB i la UPC a l’estudiantat de secundària\nFri, 05/04/2013 - 14:00\nL’11 i 12 d’abril tindrà lloc, al Pavelló de Suècia de Berga, la tercera edició de la Fira del Coneixement, que té per finalitat donar a conèixer als estudiants de secundària els projectes de recerca punters relacionats amb la ciència i la tecnologia de la UPC i de la Universitat de Barcelona (UB). La Fira està organitzada per l’Exploratori de Recursos de la Natura, un projecte impulsat per ambdues universitats en el marc del Campus d’Excel·lència Internacional Barcelona Knowledge Campus (BKC). Categories: Notícies a la UPC Adhesió al comunicat de la Xarxa Vives sobre la mort de la rectora de la UIB\nTue, 02/04/2013 - 11:49\nLa Universitat Politècnica de Cataluna·BarcelonaTech (UPC) s'ha adherit al comunicat emès pel president de la Xarxa Vives, Dídac Ramírez, en relació al traspàs de la rectora de la Universitat de les Illes Balears, Montserrat Casas Ametller, que va tenir lloc el passat 30 de març. Categories: Notícies a la UPC Una titulada de l’ETSECCPB, segona de la promoció d’enginyers de l'École des Ingénieurs de la Ville de Paris\nTue, 02/04/2013 - 09:39\nAna Carrasquilla, enginyera de Camins, Canals i Ports per l’ ETSECCPB de la UPC, ha estat reconeguda com a número 2 de la promoció de l'École des Ingénieurs de la Ville de Paris (EIVP), en el decurs de l’acte de graduació de l’estudiantat de la titulació d’Enginyeria Generalista. L’enginyera ha cursat aquesta titulació, especialitzant-se en Enginyeria Urbana, entre el 2010 i el 2012. Categories: Notícies a la UPC « first


Una lectura dels programes electorals per al 21-D en matèria educativa\nJordi Larregola Sant Sadurní d'Anoia 14-12-2017 10:35\nEls candidats a les eleccions al 21-D. TVE\nÉs digne d’admiració com tothom ha tingut els deures fets quan s’havien posat tan per sorpresa i amb tan poc temps. Mariano Rajoy anunciava eleccions autonòmiques el dia 28 d’octubre, i el 5 de desembre, dia d’inici de la campanya electoral, tots els partits tenien els seus programes a punt. Eficàcia i puntualitat. Tots? Tots no, sempre hi ha un alumne díscol. Que sigui precisament el PP, el convocant, el partit que presenti el programa amb tres dies de retard té la seva gràcia. Potser és perquè no els fa cap falta tenir un programa. Com a educador he d’assenyalar a més, que és el més desendreçat -he hagut de llegir-me’l tot per anar pescant les seves propostes educatives- sense índex i amb algun punt repetit, per exemple, el 4 i el 31 que parlen dels carrers com a espai de trobada. Homeeee! Si no tenien prou temps podien convocar-les per més endavant, no? Però comencem.\nAmb els d’ERC sí que es veuen les presses. Com en tot treball en equip que s’ha d’acabar l’última nit abans de lliurar-lo, sembla que cada capítol se l’ha adjudicat un grupet i han escrit el que els hi ha vingut de gust, després han fet un copy-paste i ha quedat prou presentable. Ara, que el mateix partit que governa afirmi que el sistema educatiu actual és obsolet potser és excessiu. Al cap i a la fi, si els semblava tan prehistòric podien haver fet alguna cosa per modernitzar-lo. Després, quan haurien de passar a les concrecions i sorprendre’ns amb novetats, ens deceben i només ens ofereixen receptes conegudes: formació integral -de tota la vida-, sistema integrat per públics i concertats -com ara-, l’alumnat com a centre del sistema -una obvietat pedagògica-, autonomia de centres -proposada des de fa vint anys- i per acabar les parauletes de sempre sobre la formació professional i la participació de tothom. Total, que els sembla obsolet, però el volen deixar igual. Espero que aquesta conclusió no sigui extensible a tota la seva proposta política.\nEls nois de Junts per Catalunya comencen per defensar decididament l’educació catalana tal i com està. En això són coherents, han manat durant anys i no es llencen pedrades a sobre. Autocrítica? Va ser un moment de debilitat. Ara ja està superat. La seva proposta es centra en “com fins ara però amb més diners”. No sé d’on els trauran, però ens diuen que l’escolaritat s’estendrà dels 2 als 18, que es potenciarà l’educació inclusiva, les arts, el català, les llengües, les ciències, l’orientació educativa… Una carta als reis. (Bé no, als reis no, potser al tió o a algun europeu) Es reduirà l’abandonament escolar -la qual cosa sona com prometre que s’acabarà la sequera- i es contractaran més professors, ara sí. Allò de farem el mateix amb menys ja no ven, ara sembla que sí que teníem raó i calen més mans per aquesta feina. Els paladins de la retallada, els convençuts de la virtut de la tissorada fan marxa enrere. Ah, sí! al final apareixen les parauletes de quedar bé sobre la formació professional. Em temo que això serà repetitiu.\nPer la gent de Ciutadans, l’escola catalana és un autèntic desastre, una espècie de camp de reeducació maoísta si ens prenem seriosament les seves crides apocalíptiques. Ja ens agradaria a nosaltres tenir amb els alumnes l’èxit que ells ens atorguen quan parlen d’adoctrinament. Amb els de Ciutadans dirigint el país, els nens i nenes parlaran tres idiomes amb agilitat. llàstima que probablement no tinguin res a dir perquè la seva idea d’escola lliure d’ideologies i en llibertat s’assembla més a la buidor interestel·lar que a una formació autènticament profunda i crítica. Diuen que eliminaran els barracons i potser està bé, però tenint en compte la davallada demogràfica que vindrà, senzillament aniran desapareixent i potser seria millor deixar-los que no pas construir per a quatre anys vista. Amb ells també baixaran les tases de repetició i d’abandonament, però no ens impressionen perquè que serem més llestos ja ens ho prometen els seus col·legues de Junts per Catalunya. Evidentment també potenciaran la formació professional i tot això que s’ha de posar.\nAls de Catalunya en Comú els preocupen uns quants aspectes de la vida que ells consideren centrals. Un és el mercantilisme. Amb bon criteri pretenen treure de l’escola els interessos privats i comercials. Jo ho aplaudeixo, però si ara hem d’eliminar els ordinadors, les tauletes, les recerques a Google i els programes de Microsoft, el leasing de la fotocopiadora i les compres de material de plàstica, doncs ja em direu. Ara que n’havíem après quatre cosetes, tothom a Linux i a programari lliure. Un altre és la religió catòlica, la qual, segons ells, hauria d’estar fora de les escoles. Un problema de dimensions considerables si tenim present la quantitat d’alumnes a Catalunya que es formen en escoles catòliques o d’inspiració cristiana i el fet que topa amb el dret de les famílies a escollir l’escola dels seus fills. Clar que més endavant ens diuen clarament que limitaran el dret d’elecció de centre i progressivament també l’escola concertada. En resum, més estat i menys iniciativa social; més planificació i menys llibertat individual. A l’hora de les xifres, diuen que doblaran la inversió en educació -actualment el 2,8% del PIB-, la qual cosa la situaria en un 5,6%, encara per sota del que marca la Llei d’Educació de Catalunya. Paradoxes. Per cert, amb un 5,6% del PIB ni en broma pots assumir tot el volum que representa l’escola concertada, o sigui, que alguna cosa grinyola en els números. Per acabar, les parauletes sobre formació professional. Com és que si tothom ho diu mai es fa res?\nEls nostres amics sociates es presenten amb un programa que em provoca certa perplexitat. Prometen el 6% del PIB per a educació, o el màxim que permeti la conjuntura econòmica. D’això se’n diu comprometre’s! En un exercici de realisme diuen que s’oposaran a la LOMCE, la qual cosa és admetre que la LOMCE s’està aplicant a Catalunya. Almenys en aquest punt m’alegra saber que hi ha algú més que ho veu. El problema, però, és que per oposar-se a una llei orgànica caldria tenir un poder considerable a Madrid i no sé jo si el PSC té aquest poder. Perplex. De manera explícita s’aposta per la immersió lingüística -és d’agrair-. Bàsicament el seu programa és la defensa de la LEC i una major inversió. Perdó, se m’oblidava, potenciaran la formació professional -claaaar que sí, guapis!-.\n(Diguem de passada per interpretar correctament el que ens expliquen, que invertir un 6 o un 5,6 o un 7% en educació es pot aconseguir de dues maneres: la primera destinant més recursos, però la segona senzillament amb un PIB a la baixa; si l’economia s’alenteix, la mateixa inversió o menys pot significar un augment en el percentatge. Ho dic per quan haguem d’avaluar polítiques)\nI què diuen els cupaires? Com no podia ser d’altra manera, la seva proposta busca el major grau de trencament i revolució possibles. Sens dubte la paraula més repetida en el seu índex és sobirania, fins i tot en construccions estranyes com sobirania sanitària o sobirania educativa. El seu punt de partida és una crítica radical tant a la LEC com a la LOMCE. La CUP es compromet a elaborar una nova llei educativa, lògic si tenim en compte que serem independents i haurem escrit la nostra constitució. Per descomptat que no es renovarien els concerts a les escoles, les quals passarien a formar part de la xarxa pública. Quan diuen avançar cap a la gratuïtat completa del sistema educatiu eviten concretar les passes malgrat defineixin molt bé el que entenen per gratuïtat completa; potser estaria bé formular un objectiu més fàcilment avaluable. I molt d’èmfasi en el treball contra qualsevol tipus de violència. No puc estar més d’acord, però em permeto recordar-los que l’escola és el reflex de la societat i no pas a l’inrevés com ingènuament ens volen fer creure tots. Com a arma de transformació social som bastant limitats. Com a novetat, es pot assenyalar que el seu programa no destina ni una línia a parlar de la formació professional. Aquests no es preocupen per quedar bé, per això em són simpàtics.\nI acabem amb el mascle alfa, els putos amos, el partit popular. Ho dic amb tota l’admiració que em desperta una organització capaç de mantenir-se en el poder malgrat tota la cadena d’escàndols que arrossega. Cal reconèixer que són hàbils. No cal dir que el diagnòstic del PP sobre educació es resumeix en una sola paraula: adoctrinament. L’escola catalana serveix per formar petits independentistes. Aquesta situació es vol revertir -perquè es moralment nefast inculcar idees polítiques als pobres infants- i que l’escola catalana esdevingui el bressol de futurs ciutadans trilingües, emprenedors, amants de la constitució, de l’ordre, les botiguetes i les sardanes. Com els altres partits “seriosos” es compromet a destinar el 6% del PIB a educació -cal aplicar-li el que he explicat entre parèntesi abans-. Amb ells, els llibres de text seran gratuïts, hi haurà més places d’escola bressol -despesa que podràs desgravar, per cert-. Per subratllar la malfiança sobre l’actual personal docent, proposen reforçar el cos d’inspectors d’educació i gairebé animen a les famílies a fer denúncies. Jo ja m’hi posaria a fons i aniria dissenyant un uniforme negre amb gorra de plat per quan visitin les escoles.\nEn resum, poques novetats. Diria que les propostes dels partits polítics són sobretot per agradar els seus, més que per construir una societat. Missatges dirigits per tècnics de màrqueting a un target determinat. Després ja vindrà la política; o no.\nLa diversificació sectorial i la millora de les comunicacions amb Barcelona, principals reptes econòmics del Garraf\nPresó sense fiança per a la dona acusada de matar la seva parella amb una arma de foc al Vendrell


Setmana Santa amb temps tranquil - ELPOLLTV\nBack Estàs aquí:Inici Notices Meteorologia Setmana Santa amb temps tranquil\nEstem tenint uns dies preciosos típics de l’estació primaveral, amb unes temperatures molt agradables al migdia i amb una llum màgica realçada a més a més amb alguns núvols prims que han anat decorant el cel.\nEn efecte, han estat uns núvols només decoratius doncs de pluja, aquesta setmana no n’hem tingut, només vam tenir alguns núvols més densos el cap de setmana passat. Però a partir de llavors, el cel ha fet net i les temperatures han anat pujant de forma progressiva però decidida, i han passat dels 18 fins als pràcticament 24 graus de màxima. Les mínimes en canvi, amb les nits serenes, han estat encara fredes, atenció a les mínimes encara de 4 graus.\nI per a aquest cap de setmana tindrem el cel una mica indecís, tindrem moltes estones de Sol i cel ben clar tant el dissabte com el diumenge, però només durant el matí, ja que a les tardes el cel quedarà molt més ennuvolat, i tindrem algunes boires matinals.\nPerò tot i aquests núvols, la pluja no arribaria a Llagostera, es queda lluny de nosaltres i ben arrapada al a l’oest del Montseny, però alguns models ens indiquen que el divendres i el dissabte a la tarda podria ser que alguna gota s’escapés a les nostres contrades.\nEl dissabte doncs el cel estarà ben clar durant el matí i en canvi a la tarda ens farà una mica la guitza i el panorama quedarà una mica més ennuvolat. Les temperatures màximes tocaran sostre cap als 23 graus i a partir d’aquí baixaran una mica els propers dies, la mínima serà d’uns 6-8 graus.\nI el diumenge seria un dia calcat al dissabte, amb Sol al matí i més nuvolades a la tarda. Les temperatures ja no serien tant altes com el dissabte i els dies anteriors i potser tindrem algun plugim feble de tarda.\nPer a la setmana vinent el temps es quedaria força estancat en aquesta dinàmica de bonança primaveral, amb màximes al voltant dels 20 graus, una mica més fresques que la setmana passada, i mínimes ben suaus al voltant dels 8-10, tindrem més núvols a partir de dimecres.\nMés en aquesta categoria: « Cap de setmana esplèndid de primavera\tCap de setmana de Sant Jordi amb temperatures suaus »


La unió fa la força: El combinat Santanovareus es proclama campió del Grup Segon de la Copa Catalana |\n5 abril 2016 RugbyCat 0 Comment General\nSANTANOVAREUS 72 – 0 HIPOFURITANES\n“Fins que la Sonia (capitana del Santa Coloma) i la Sílvia (capitana Reus Deportiu) no van aixecar la Copa, no vaig acabar de treure’m els nervis de sobre”. Així descrivia Rubén Montes, l’entrenador del Santa Coloma, com va viure ell el partit de tornada de la final del Grup Segon de la Copa Catalana, en el que el combinat del Santanovareus va imposar-se sense pal·liatius a les Hipofuritanes per 72 a 0.\n“Esperava un partit molt més ajustat, ja que elles venien fent una gran temporada” explicava Montes, qui malgrat el 5 a 22 de l’anada, i del domini del seu equip durant la Copa, no estava tranquil de cara al decisiu matx de diumenge. Tot i la trajectòria impecable del seu equip (cap derrota en el torneig), el tècnic de Les Oliveres explicava les dificultats de dirigir un conjunt format per tres clubs (Santa Coloma, Reus Deportiu i Vilanova): “És molta distància entre equips i només hem fet un entrenament conjunt aquesta temporada, i en comparació amb equips que si que entrenen junts totes les setmanes, dins el camp es nota”.\nEl tècnic santcolomenc es mostrava satisfet amb l’èxit assolit. Un èxit que era el principal objectiu a principis de la lliga després d’un primer tram de temporada en el que van quedar en un segon pla per darrere d’equips com el BUC ,el Castelldefels i les mateixes Hipofuritanes. La Copa del Santanovareus, però, ha estat perfecta.\nRubén Montes, que forma tàndem d’entrenadors juntament amb Damián Blanquero (Reus) i Pau Mestres (Vilanova) desgranava les claus d’aquest títol: “Les ganes i l’esforç de tots els membres de l’equip, que totes les jugadores s’involucressin i sobretot el bon ambient que hi ha per part de les jugadores dels tres equips. Però a nivell de joc, destacaria la defensa, en atac sense mirar resultats, hem tingut moltes imprecisions, encara que després es resolguessin bé els partits”.\nSeguiran jugant junts Santa Coloma, Vilanova i Reus? “La idea d’aquesta fusió era ajudar-nos a créixer i que les jugadores poguessin competir. El Reus disposa ja d’un bon nombre de jugadores i en cas de fusió seria només amb el Vilanova suposo. Per la nostra part, estem en contacte amb el Sabadell amb el qual tenim molt bones relacions per estudiar una possible fusió, ja que com a equip propi no crec que arribem a unes 30 fitxes, que seria l’ideal, com tots sabem, per no haver d’anar en quadre als partits”.\nAquesta decisió, però, es pot posposar. Ara toca celebrar.\n← El partit aplaçat de semifinals de la DHF entre l’INEF Barcelona i l’Olímpico de Pozuelo ja té data\nJ21 DHB: La Vila, el Sant Cugat i el CAU València guanyen i segueixen en busca de la millor posició de cara als playoffs. Les Abelles s’assegura la quarta plaça amb un triomf a Sitges, els Enginyers remunten el BUC en un apassionant derbi i el Fénix li pren la victòria a l’Hospitalet en el darrer minut →\nPol Pla: “L’objectiu és quedar el més amunt possible. Som un equip competitiu que aspira al màxim”\n3 maig 2018 RugbyCat 0\nJ3 Primera Catalana: Sant Cugat, Barça i Lleida no perdonen i segueixen dominant\n29 octubre 2013 RugbyCat 0\nJoan Losada sortirà des de la banqueta contra el Canadà\n17 novembre 2017 RugbyCat 0


Benicàssim demanarà en ple un finançament just per a la Comunitat Valenciana | Castelló Extra\nL’Ajuntament de Benicàssim reclamarà al Govern Central una reforma immediata del sistema de finançament i habilitar les mesures transitòries mentre aquesta modificació es tramite. El ple ordinari del mes de novembre que se celebrarà el divendres 26 de novembre portarà a ple una declaració institucional amb l’objectiu d’establir un nou model de finançament amb recursos suficients i repartits equitativament entre totes les autonomies possibilitant als valencians i a les valencianes tindre uns serveis públics fonamentals dignes i exercir les seues competències pròpies. Una reforma perquè mai més existisca ciutadania discriminada només pel fet de pertànyer a un territori.\nL’alcaldessa, Susana Marqués, ha reivindicat que “no volem ser més que ningú, però tampoc menys, per això la necessitat de ser atesos pel Govern Central i reclamar una reforma immediata del sistema de finançament que portem anys exigint perquè ens assegure unes inversions ajustades al pes poblacional de la Comunitat Valenciana i a un reconeixement del deute històric causat pel mal finançament”. Aquest any 2021, cada ciutadà de la Comunitat rebrà 215 euros menys que la mitjana estatal i 703 menys que l’autonomia més ben finançada, la qual cosa equival a un 10% i un 29% menys de recursos respectivament. Aquestes diferències són la causa fonamental dels majors dèficits pressupostaris de la Comunitat Valenciana.\nLa declaració institucional que s’elevarà al ple d’aquest divendres ha sigut presentada en Junta de Portaveus pel grup Compromís, i arriba quatre anys després del manifest per un finançament just que es va aprovar en el 2017 i va secundar més de 600 entitats valencianes que va culminar amb una gran manifestació el 18 de novembre convocada per la Plataforma Per un Finançament Just. Dissabte passat, Castelló, València i Alacant van acollir manifestacions per a posar de manifest la urgent necessitat de reformar el sistema de finançament autonòmic. La convocatòria va comptar amb l’assistència de representants de diferents grups polítics així com sindicats i patronal.


Disminueix el nombre de casos positius per covid-19 a les aules cambrilenques - Revista Cambrils\nSegons les darreres dades, actualment hi ha 125 alumnes confinats a Cambrils i 14 docents; quan la setmana passada el nombre era de 201\nPublicat el Dimecres, 9 de febrer de 2022 10:14h\nImatge de l'institut Ramon Berenguer IV | Lluís Rovira i Barenys\nEl nombre de casos positius per covid-19 a les aules cambrilenques va decreixent progressivament seguint la tendència general dels indicadors epidemiològics. Dels 16 centres –comptant llars d'infants, Educació Primària i Secundària–, es registren un total 125 alumnes confinats i 14 docents confinats, això suposa un lleuger descens en comparació a la setmana passada, quan el nombre de positius al centres educatius cambrilencs es situava en 201.\n3.474 positius més a les aules catalanes\nEl Departament d'Educació ha declarat 3.474 positius més acumulats aquest curs i el total arriba als 421.636. D'aquests, 367.751 són d'alumnes –3.044 més que dimarts–; 53.742 de docents i personal d'administració i serveis (+430) i 143 de personal extern. En paral·lel, es registren 2 grups escolars confinats d'uns 72.000 totals, un menys que en el darrer balanç, i 21.381 persones en quarantena (-2.559). D'aquestes, 18.783 són alumnes (-2.358), l'1,30% del total d'alumnat; 2.596 docents o personal d'administració i serveis (-200), l'1,58%, i 2 personal extern (-1). No hi ha cap centre tancat completament.


CRM per a despatxos d'advocats: el client com a peça clau | le Koncept\nCRM per a despatxos d’advocats: el client com a peça clau\nPer tots és conegut que el legal és un dels sectors que més reticències presenta quan es tracta de fer un pas a el front i abraçar-se a les noves tecnologies. Afortunadament, amb el pas dels anys i la conseqüent normalització d’aquests instruments per part de la societat, són molts els despatxos que han començat a veure amb uns altres ulls l’ús d’aquestes eines en el seu dia a dia.\nen l’epicentre de totes les tecnologies o programaris que pretenen facilitar la tasca dels professionals de el Dret es troba el CRM, o el que és el mateix, l’aplicació de la Gestió de les Relacions amb Clients (Customer Relationship Management en anglès).\nCRM, l’aliat del teu despatx\nCom el seu propi nom indica, un CRM és un programari de gestió de clients que permet als despatxos d’advocats centralitzar en una única eina totes les interaccions entre la Signatura i els seus clients.\nComunament s’ha pensat que l’ocupació dels CRM únicament estava destinat als bufets de considerables dimensions oa les grans corporacions que comptaven a la base de dades amb una ingent quantitat de clients. No obstant això, el temps i la pròpia evolució de el sector legal han demostrat que aquesta eina no entén de quantitat.\nLa clau per obtenir el màxim rendiment d’aquesta aplicació resideix a ser conscients des del moment de la seva implementació de que el client és la peça clau. Només d’aquesta manera els despatxos seran capaços de posar en marxa l’estratègia correcta que els permeti accedir a el cor dels seus clients, enfocant així tots els esforços en impulsar les relacions amb ells d’acord a les seves pròpies necessitats.\nPer què implementar un CRM?\nL’objectiu de tot CRM és facilitar les relacions entre empresa i client. Si no és així i la seva ocupació es presenta com un handicap que obstaculitza aquesta relació, és el moment de reflexionar i considerar que alguna cosa estem fent malament.\nÉs possible que, com en tot començament i davant les innombrables possibilitats que aquesta eina aporta, vegem la implementació de l’CRM com quelcom complex i inncesario. No obstant això, com hem comentat, són molts els avantatges del seu ús:\nOptimització de recursos. Comptar en una única base de dades amb tota la informació sobre un determinat client permetrà el despatx estalviar costos i temps. El CRM ens permetrà analitzar totes les accions dutes a terme, els seus resultats i, en cas necessari, redefinir l’estratègia.\nControl d’accions. Gràcies a aquesta eina obtindrem en tot moment un control detallat de les relacions amb els nostres clients: informació aportada i contactes establerts, iniciatives proposades, punt de l’estratègia en el qual ens trobem, ús de recursos, control de resultats, etc. Tot això en un entorn completament segur.\nFidelització i captació de nous clients. Si important és aconseguir la fidelitat dels clients actuals, no hem d’oblidar la necessitat d’aconseguir noves oportunitats de negoci mitjançant la captació de nous clients. El CRM, gràcies a la possibilitat de segmentar determinats targets en funció de les necessitats de l’despatx, ens permetrà també accedir a aquest públic objectiu oferint-li en tot moment els serveis que demanden.\nEl CRM com solució a les necessitats de present\nEn definitiva, si el que tu despatx necessita és obtenir un seguiment detallat de les accions dutes a terme amb els clients o impulsar les relacions amb els mateixos, la implementació d’un CRM es sembla com la millor opció.\ni és que comptar amb registres de clients actuals i potencials, oferir informació especialitzada i de màxim interès gràcies a la segmentació de la base de dades, realitzar seguiment d’accions i / o proposar iniciatives que enforteixin noves vies de negoci, així com establir les oportunes estratègies de comunicació i màrqueting, ara està a l’abast de qualsevol despatx.\nSens dubte, el CRM s’ha d’entendre com la solució a les necessitats d el present en el sector legal. Només així, i gràcies al seu bon ús, despatx i clients obtindran la màxima rendibilitat possible.\nSi voleu ampliar aquesta informació, no dubti en posar-se en contacte amb nosaltres enviant un correu electrònic a [email protected] o bé trucant a l’91.319.59.60\nAndreu M. Castillo Ahumada a Dep. Comunicació de David Mur Consultors\n← Com funciona la depilació làser de celles en homes?\nUn ‘profeta’ crida a MacArthur heretge en la seva pròpia església →


Recoder es compromet a estudiar amb deteniment el cas d'aquestes promocions, i a donar resposta els propers dies a la demanda feta pels tres alcaldes.\nL’alcalde del Masnou, Pere Parés (CiU); el d’Alella, Andreu Francisco (ERC), i el de Teià, Joan Castán (Gent de Teià), han estat rebuts el divendres 18 de novembre pel conseller de Territori i Sostenibilitat, Lluís Recoder, per manifestar-li el rebuig i l’oposició més enèrgica dels tres municipis davant la intenció de l’INCASÒL de vendre les cinc promocions públiques d’habitatges de protecció oficial en règim de lloguer situades als seus termes municipals (Can Jordana i el sector Llevant al Masnou, Cal Doctor a Alella, i la Plana i la Fàbrica Bassols a Teià).\nTots tres alcaldes han expressat l’esforç que els ajuntaments respectius han fet per tal de tenir un parc públic d’habitatge protegit de lloguer que permeti principalment als joves d’aquests municipis accedir a un habitatge, per tal d’evitar que el jovent dels municipis es vegi obligat a marxar-ne davant la impossibilitat de fer front als preus del mercat. Per aquest motiu, i perquè el parcs d’habitatges esmentats fossin de titularitat pública, es van cedir gratuïtament els terrenys a favor de l’INCASÒL. En aquest sentit, els edils han recordat que, en el moment de la cessió, prioritzant la titularitat pública dels habitatges, van renunciar a d’altres fórmules que haurien comportat ingressos per als ajuntaments.\nParés, Francisco i Castán han mostrat també la seva preocupació per la pèrdua del patrimoni públic que la venda d’aquestes cinc promocions suposaria i, de la mateixa manera, han fet palès l’acord de totes les forces polítiques representades en aquests tres consistoris. Els plens dels ajuntaments del Masnou, Alella i Teià han aprovat per unanimitat mocions contràries a la venda dels habitatges, i han advertit que si no s’atén la voluntat municipal, s’emprendran totes les accions legals necessàries per tal d’impedir que aquesta venda es produeixi.\nPer la seva banda, el conseller de Territori i Sostenibilitat ha exposat als tres edils la difícil situació actual de l’INCASÒL i l’estratègia d’aquesta empresa pública a curt termini. Tot i així, Recoder s’ha compromès a estudiar amb deteniment el cas d’aquestes promocions, i a donar resposta els propers dies a la demanda feta pels tres alcaldes.


Entrevista a Òscar Espuña, de Virus editorial: “La dissidència està cada cop més penalitzada” – CGTCatalunya\nInici > General > Articles opinió > Entrevista a Òscar Espuña, de Virus editorial: “La dissidència està cada cop més penalitzada”\nEntrevista a Òscar Espuña, de Virus editorial: “La dissidència està cada cop més penalitzada”\nEn un país amb uns índexs de lectura derisoris, que una editorial sobrevisqui vint anys és pràcticament una gesta. Si aquesta editorial, a més, funciona amb un sistema cooperatiu i està especialitzada en llibres de contingut polític compromès, ja es pot parlar directament d'heroïcitat.\nAquest és el cas de la barcelonina Virus Editorial, que dues dècades després d'haver nascut continua plantant cara amb un catàleg de 5.000 títols.\n- Com es va gestar el projecte de Virus Editorial?\nTot neix el 1991, en un moment en què no existien les petites editorials independents, ni les que treballessin específicament l'assaig crític. Ens vam ajuntar gent que veníem del moviment antimilitarista i dels ateneus llibertaris, i que començàvem a treballar en la contrainformació amb les ràdios lliures, els butlletins i una sèrie de revistes i fanzines com ara Lletra A. Primer vam començar a distribuir aquest material, vam muntar una llibreria amb música i tot plegat va anar creixent de mica en mica, fins que vam decidir fer el salt al llibre, inicialment amb la distribució de fons com ara el de La Piqueta de Madrid. A més, en aquella època també va engegar el projecte de Txalaparta, a Euskadi, i això també ens va donar una mica d'empenta per posar-nos en marxa.\n- Quines van ser les primeres edicions?\nLa primera va ser un recull de biografies de 14 maquis que havien actuat a Catalunya i l'Estat francès, i vam aprofitar per encartar-hi un tríptic que era la subscripció del primer llibre que volíem editar. Es tracta d'una biografia de Quico Sabaté, de la qual ara ja hem fet quatre reedicions. Actualment tenim diverses col·leccions: una de memòria, en què tractem bàsicament la història de la Guerra Civil i el moviment llibertari; una altra de crònica, més centrada en moviments polítics actuals; una altra d'assaig, i una de fullets sobre temes més puntuals, com ara el conflicte entre àrabs i israelians. La narrativa, pràcticament no la toquem.\n- És difícil tirar endavant un projecte autogestionat en un context d'economia de mercat com l'actual?\nI tant!, ja que, en el fons, depens de si el que estàs editant interessa realment a la gent. Treballem amb tirades de 1.000 o 1.500 exemplars i, si no despertes l'interès del lector, és complicat tirar endavant. Un dels darrers textos que hem editat, en què es qüestiona el funcionament democràtic de Google, funciona molt bé, tot i que es pot baixar en PDF a la nostra web, i això que al començament teníem certs dubtes.\n- Actualment hi ha una estigmatització dels moviments socials?\nLa veritat és que la premsa oficial cada cop pressiona més. La dissidència està més penalitzada. A més, ara s'ha encunyat aquest terme, antisistema, que ho engloba tot, des de la gent que celebra les victòries del Barça fins a la que es manifesta el Primer de Maig. És una manera amb molt poc criteri d'etiquetar el personal. I, en això, la posició de la premsa és cada cop més descarat, tot i que també hi ha excepcions. S'està tendint al model centreeuropeu d'anar reduint la dissidència i d'encerclar-la tal com fa la policia a les manifestacions.\n- Internet els beneficia o els fa mal?\nEns està anant bé. Treballem directament amb els autors, i si ens donen permís per fer-ho pengem el llibre. És una bona eina per donar a conèixer el nostre fons.\n- I aquest aniversari, com el celebraran?\nAlguna en farem, però passat l'estiu. Encara ho estem perfilant. El que sí que tenim clar és que aprofitarem l'efemèride per treure l'edició en català del nostre primer llibre.\n- Algun record o homenatge especial?\nSí, en primer lloc per a un autor nostre, Ramon Fernández Duran, que va morir fa poc. Tampoc no volem oblidar Antonio Téllez Solà i Diego Camacho. Per a nosaltres són tres personatges fonamentals i molt estimats, i no volem oblidar-los.\n* Entrevista realitzada per Francesc Espiga, publicada en el diari El Punt


Els iaioflautes provoquen l'aturada del ple de Sabadell - El diari digital de Sabadell - iSabadell\nEls iaioflautes provoquen l’aturada del ple de Sabadell\nEscrit per Jordi de Arriba el 5 novembre 2013\nMés de 50 iaioflautes irrompen en la sala de plens i llegeixen un manifest contra la reforma de les pensions.\nEls regidors del PP abandonen la sala davant la “manca d’autoritat” de l’alcalde, Juan Carlos Sánchez.\nUna cinquantena de iaioflautes han irromput aquest dimarts a l’Ajuntament mentre es celebrava la sessió ordinària del ple de novembre. Després de diverses crides a l’ordre per part de l’alcalde, Juan Carlos Sánchez, i la insistència del col·lectiu en llegir un manifest, Sánchez s’ha vist obligat a suspendre temporalment el ple.\nAmb els activistes enmig de la sala de plens i bona part dels regidors dempeus, un membre dels iaioflautes ha procedit a llegir el manifest, que carregava contra les polítiques del govern central del PP, la Generalitat de CiU i en concret sobre la nova reforma de les pensions. Han demanat la dimissió dels governs espanyol i català. Finalment també han demanat la dimissió de tots els regidors imputats per casos de corrupció.\nLectura del manifest, aquest dimarts. Autor: David B.\n“Per la dignitat de la democràcia, més d’un hauria d’anar-se’n a casa seva. D’aquesta forma, no podran robar, manipular ni mentir a aquest poble. Contra lleis injustes, desobediència civil pacífica”, acaba el text. No els ha escoltat l’exalcalde i actual regidor de Sabadell, Manuel Bustos, que ha abandonat la sala justament quan els iaioflautes es plantejaven entrar i es trobaven al vestíbul de l’edifici consistorial.\nLa sala de plens, aquest dimarts. Autor: David B.\nEl manifest assegura que “l’estat espanyol s’ha convertit en una societat on els rics s’han fet més rics durant la mal anomenada crisi, mentre la resta de la població s’ha empobrit. Gran part dels nous pobres som pensionistes. I molts mantenim els nostres familiars que no arriben a final de mes”. El text critica el decret llei de pensions, que és “l’atac més brutal i vergonyós fet al nostre col·lectiu”. Però també asssegura que s’està privatitzant la sanitat i l’educació i recorden la pujada de serveis bàsics com l’electricitat.\nUn cop llegit el manifest, els iaioflautes han abandonat la sala enmig de consignes. S’ha reprès la sessió però sense normalitat. I és que pocs minuts després els dos regidors del Partit Popular, Esteban Gesa i Cuca Santos, han deixat el ple per a no tornar. En declaracions a iSabadell, Gesa ha assenyalat que ho feien en protesta per la “manca d’autoritat” que ha mostrat Sánchez davant uns fets “antidemocràtics”.\nEls regidors del PP Gesa i Santos. Autor. David B.\nGesa ha assegurat que Sánchez té mecanismes per aturar la protesta, impedint la lectura d’un manifest pel quan no s’havia demanat autorització i que fins i tot podria haver “ordenat el desallotjament” de la sala o suspendre el ple abans que la discussió anés a més. Els conservadors creuen que “s’ha creat un precedent”, permetent la intervenció d’una entitat que no ha seguit la normativa per mostrar el seu posicionament durant el ple.\nUn cop deixada la sala, els iaioflautes han tornat a llegir el manifest a la plaça Sant Roc. I sense el PP ni Manuel Bustos el ple ha continuat el seu ordre del dia.\nAl final del ple, cap a les 22 hores, el portaveu de CiU, Carles Rossinyol, ha expressat mitjançant un prec a l’alcaldia que s’haurien de prendre mesures “perquè no es torni a repetir” que un grup entri i participi al ple “al marge de les normes que regulen la sessió”. Rossinyol ha assenyalat que “es pensen que estan per sobre de les normes” i ha qualificat com a “antidemocràtica” la seva actuació.\nPer part seva, l’alcalde de Sabadell, Juan Carlos Sánchez, ha assenyalat que ha optar per suspendre la sessió i permetre la intervenció amb un criteri de “mal menor” (és a dir, per no provocar mals majors) però que “ni les formes que han usat ni el fons em plauen”. Sánchez ha assegurat que els portaveus municipals haurien de parlar en la Junta de Portaveus sobre que fer en casos com el viscut aquest dimarts.\nFoto portada: un moment de la protesta, aquest dimarts. Autor: David B.


Tercera #RFEF 21-22. GIRONA FC 'B' - UE CASTELLDEFELS: 1-0. Excessiu càstig contra el líder\non 11 Octubre 2021\nPer segona setmana consecutiva la UE Castelldefels surt de buit d'un partit per culpa d'un gol a les acaballes. Si en la jornada anterior contra el Manresa el gol bagenc va arribar al 85', ahir a Riudarenes la diana del triomf del filial gironí va ser materialitzada al 91'. Finals fatídics que ens castiguen en excès i que ahir ens van deixar sense premi després d'un notable encontre.\nCreixent primera meitat groga\nLa UE Castelldefels va disputar ahir al migdia el primer partit oficial de la seva història, a Tercera, contra el Girona B amb nomenclatura de filial pròpiament dita, ja que no hem d'oblidar que en la 16-17 el Peralada, de facto, exercia com a filial blanc-i-vermell. La primera visita al Municipal de Riudarenes, camp ample i d'una gespa natural ben cuidada, va acabar saldant-se amb una dura i cruel derrota.\nMiki Carrillo va presentar fins a cinc novetats a l'onze en relació al que va formar d'entrada contra el Manresa caient-ne Juanito, Joan Cervós -amb la selecció d'Andorra-, Guillem Hernández, Kike Ramírez i Ramon Sardà en detriment de Soriano, Blasco, Ferreira, Luis Gaudioso i Aitor Serrano. Al davant, el líder de la competició, un filial professionnal i amb un bon grapat de jugadors en dinàmica de primer equip, fins al punt que en l'onze inicial d'ahir hi figuraven un parell d'efectius que ja han debutat a Segona A -Pau Víctor i Gabri-.\nL'inici no va ser fàcil pel nostre equip. Els d'Axel Vizuete van sortir amb força, dominant el joc i fent el camp 'gran' a còpia de molt de dinamisme en la circulació de pilota i constants arribades per fora, bàsicament dels laterals -Sergi Benítez i Palacios-, el que va obligar el quadre groc a esmerçar-se, i molt, defensivament. Als primers 10' els locals van generar diverses situacions de perill fruit d'aquest domini, i així Gabri (1') -excel.lent acció personal closa amb xut a les mans de Romero- i Àlex Sala (7') -potent colpeig llunyà que el porter castelldefelenc va enviar a córner- van avisar de les intencions gironines. Tanmateix, l'arrauxada sortida amfitriona va anar perdent 'gas', en gran mesura també per l'excel.lent feina defensiva realitzada pel nostre equip, que a partir del 15' va ajustar més i millor el seu posicionament tàctic a còpia de solidaritat i constants ajudes en banda. La conseqüència de tot plegat va ser que a poc a poc el joc va anar equilibrant-se, amb un Girona B cada cop més 'espès' amb pilota i una UEC que volia fer mal a la contra.\nNi l'entrebanc que va suposar la lesió muscular de David Soriano, exercint com a lateral, qui va ser reemplaçat per Juanito, va 'frenar' la progressió ascendent groga dels primers 45', i de fet entre el 25' i el 35' els nostres van començar a sovintejar molt més camp rival. Amb Luis Gaudioso com a 'llençador' i Eslava i Aitor Serrano percudint amb velocitat per les ales les transiciones visitants cada cop eren més precises i punyents, i tant va ser així que al 34' va arribar la millor ocasió dle primer temps. Una excel.lent passada de cullera de Luis Gaudioso va permetre Eslava buscar porta des de la part dreta de l'àrea, però el seu intent de superar Jona per alt va comptar amb l'excel.lent resposta del porter gironí. La 'torna' local la va capitalitzar Arnau Ortiz amb un parell d'arrencades individuals, sent la més perillosa la del 38', finalitzada amb una 'fuetada' des de fora de l'àrea que va ser resolta amb una excel.lent mà baixa per part de Romero.Una contra closa amb menys perill del que apuntava per Aitor Serrano (41') va ser l'epíleg ofensiu del primer acte, finalitzant tot plegat sense gols.\nEquilibri màxim i gol al 91'\nSuperada la pausa uns i altres van encetar la represa amb les 'revolucions' un pèl més baixes que en la recta final del període precedent. El Girona B va recuperar la seva versió més dominant amb pilota, però ja sense el ritme ni la precisió del tram inicial. Per contra el Castelldefels, molt seriós i concentrat, cada cop se sentia més reforçat en una idea que al primer temps va demostrar-se encertada i exitosa. Així les coses, del primer quart d'hora només podem destacar un parell de xuts llunyans d'Adrià Gené (47') i Eslava (52'), sense problemes per als porters.\nVeient el panorma, i havent constatat que el seu equip es veia incapaç de superar la gran feina en la contenció d'un magnífic i petri Castelldefels, Axel Vizuete va decidir 'sacsejar' la línia ofensiva del seu equip introoduint el veloç Suleiman per banda i Castroviejo com a punta de referència, buscant així un perfil més físic a l'hora de superar l'entramat defensiu groc. Cal dir, però, que els de Miki Carrillo no van patir massa amb aquestes permutes, emparant-se en la força d'un bloc que tampoc perdia l'opció de sorprendre a la contra, com per exemple va succeir al 66' en una transició teixida entre Joel Coch i Eslava que el central Biel, de manera providencial, va enviar a córner.\nAixí les coses van anar transcorrent els minuts, entrant-se al darrer quart d'hora amb tot per decidir. Tant Axel Vizuete com Miki Carrillo van moure peça aleshores, en el cas local cercant la darrera embranzida ofensiva amb Richmon i sobretot Dawda i per part UEC amb la idea dee refrescar cames després del gran esforç físic que l'equip que havia dut a terme. La presència de Richmon i Dawda, sobretot la del segon acompanyant Castroviejo en punta, va fer-se notar ja que el filial blanc-i-vermell va optar aleshores per cercar un futbol més 'directe', amb més centraades a l'àrea, el que va derivar en un bon grapat de córners que obligaven el nostre equip a no 'baixar la guàrdia'. En un d'ells, Gallardo (73'), va treure la pilota sobre la línia després d'un rebot, avantsala del primer gran ensurt de la recta final, un gol anul.lat (76') -ben anul.lat- a Castroviejo per un fora de joc que va semblar força clar. Al minut següent, curiosament, la UEC va disposar de la seva millor opció de tot el segon temps en les botes de Guillem Hernández (77'), qui en bona posició, després del refús derivat d'una falta lateral, va enviar la bimba als núvols.\nEn plena recta final, doncs, tocava apretar dents i sacrificar-se al màxim per a, si més no, no perdre el punt que l'equip estava sumant amb molt de mèrit. Els previs al 90' van ser minuts més aviat travats i amb poc futbol, però malaurdament la història del matx no estava del tot escrita. Després d'una nova intervenció de mèrit de Romero (89'), a xut de Dawda, el mateix davanter gironí va acabar esdevenint el protagonista del matx. Tot just quan superàvem el 91', és a dir, el primer minut de l'afegit, una centrada des de banda esquerra, profunda i cercant el segon pal, va trobar el cap de l'espigat Dawda, qui amb un un precís i creuat cop de testa superava Romero. Crueltat extrema. Dos minuts després Manrique Tomàs decretava el final del matx, clos amb el conegut 1-0.\nEn resum, doncs, dura derrota del Castelldefels, que ahir a Riudarenes va cuallar una notable actuació -des del nostre punt de vista la millor de la temporada- però que es va quedar sense premi just quan el tenia a tocar. Tanmateix, les sensacions van ser millors que en els partits precedents i aquest és i ha de ser, sens dubte, el camí. El proper diumenge, nova oportunitat contra la Pobla de Mafumet. #SomHiGrocs\nMpal Riudarenes, 100 espectadors\nGIRONA FC 'B': Jona; Sergi Benítez, Monjonell, Biel, Palacios, Àlex Sala, Artero, Arnau Ortiz (Castroviejo, 63'), Gabri (Richmon, 78'), Adrià Gené (Suleiman, 56') i Pau Víctor (Dawda, 78')\nUE CASTELLDEFELS: Romero; Soriano (Juanito, 18'), Joel Cañaveras, Gallardo, Blasco, Joel Coch, Ferreira, Luis Gaudioso (Guillem Hernández, 73'), Eslava (Guille Marín, 83'), Aitor Serrano (Kike Ramírez, 83') i Fran Orellana (Sergi Moreno, 73')\nÀrbitre: MANRIQUE TOMÀS; TG: Monjonell // Romero, Gallardo, Eslava, Juanito\nGol: 1-0: DAWDA (91')\nLlegir 173 vegades\tDarrera modificació el Dilluns, 11 Octubre 2021 11:43\nMés en aquesta categoria: « Tercera RFEF. Jornada 5. UE CASTELLDEFELS - CE MANRESA: 0-1. Fatídic golàs al 85'\tTercera Divisió #RFEF 21-22. Jornada 7. UE CASTELLDEFELS - CF POBLA DE MAFUMET: 2-0. La primera, al 'sarró' »


La teva lectura i la meva: Andrea contra pronóstico. Alba Lago (ressenya en català)\nAndrea contra pronóstico és una novel·la que ens parla de l'autoestima, de les nostres necessitats, de les nostres vergonyes i dels nostres anhels. Amb un llenguatge actual i despreocupat, l'Alba Lago ens dibuixarà una realitat terrible (fins i tot de vegades esperpèntica) a la qual l'Andrea sobreviurà per pura força de voluntat.\nPotser la part més important de tota la novel·la, la qual ens transmetrà un missatge crucial, es resumeix en la dedicatòria "En memòria del meu avi", i és que el personatge que encarna l'avi serà la veu de la raó, de l'empatia, de la comprensió i de l'amor sense lligams i sense retrets, serà aquell amor que t'envolta sempre, sense condicions, i que et reconforta i consola. L'avi serà la seva llar.\nDues històries es donaran lloc en aquesta novel·la: la de l'avi, que va emigrar a l'Argentina de jove deixant enrere a la dona i els dos fills, i la de l'Andrea, que, encara que no es mor de gana perquè està amb els seus pares, necessita demostrar-se que és capaç de viure pel seu compte, i farà en un altre país el que no està disposada a fer en el seu: treballar en alguna cosa per al que està àmpliament qualificada i que a més no té res a veure amb el que ha estudiat. Però, lluny de viure una aventura magnífica, el que succeeix és que "et passaves tot el dia treballant per no arribar a final de mes, sense possibilitat de diversió en aquella ciutat inassequible".\nLa novel·la ens fa reflexionar sobre les decisions que prenem mentre creiem que no valem prou. És fàcil distingir una bona d'una mala decisió mentre ens sentim fortes, estimades i segures, però quan estem soles i no creiem en nosaltres mateixes... la cosa es complica. Andrea contra pronóstico no és una novel·la romàntica sobre una noia que se'n va a Londres en condicions precàries i troba l'amor, no, en absolut; Andrea contra pronóstico és una novel·la en la qual la frustració, la impotència i l'amargor seran els seus companys de viatge. Per sort, les amigues que trobarà a Londres seran la seva taula de salvació. Elles seran protagonistes d'escenes divertides i bastant boges.\nL'Andrea tindrà a tres homes que la buscaran. Cadascun d'ells ens servirà per a explorar un aspecte de la protagonista que ens ajudarà a entendre de què ens està parlant l'escriptora:\nEl Carlos, el passat, és una àncora que l'està enfonsant, i l'Andrea, encara que és conscient d'això, necessita agafar-se a alguna cosa segura.\nEl Peter, el present, és un repte. Precisament perquè no et vull, necessito aconseguir-te per demostrar-me que sóc capaç de fer-ho.\nL'Alex, el futur, és qui li fa veure que s'està convertint en una cínica amargada que accepta la seva realitat horrorosa sense voler posar-hi remei.\nLa novel·la està realment ben escrita, és de prosa fàcil i aconsegueix, amb gran mestria, que la situació més terrible no sigui angoixant, és a dir, que alleugera escenes dures amb anècdotes divertides o amb un capítol al passat.\nL'Alba Lago relata la superació de la protagonista en un medi "hostil" i, a més de descriure com es viu sent immigrant (dificultat amb l'idioma, discriminació, no arribar a final de mes, la recerca d'un lloc per a viure...), ens deixa caure pinzellades d'una filosofia molt interessant: "el que no sap l'emigrant quan se'n va és que a la tornada res no serà el mateix, tu no seràs la mateixa i la percepció del món es mostrarà diferent." El que em recorda la frase d'Heràclit: "Un mateix home no pot banyar-se dues vegades al mateix riu", fent referència al fet que l'home ha canviat i ja no és el mateix. En el cas d'un emigrant, això cobra encara més sentit.\nAndrea contra pronóstico es llegeix molt ràpid. L'ànima andalusa de la Carmen; la perfecció de la Polina, la russa; l'afecte d'en Sahid, l'amic gai; l'egoisme de la July, la seva companya de pis, i altres personatges crearan un microunivers on la protagonista tindrà una realitat paral·lela al que sent realment com a seu. En el fons, quina és la seva vida de veritat? La que ha deixat a Galícia, amb la seva família i els seus amics? O la que s'està forjant dia a dia a Londres?\nEn Andrea contra pronóstico trobem una novel·la que contrasta l'emigració que van dur a terme els nostres avis quan no tenien per a menjar i la que s'està donant ara en els joves d'aquest país que estan desil·lusionats amb la seva vida. Ens mostra la dualitat que existeix entre els desitjos i la realitat. I, sobretot, la duresa de partir el teu cor en dos quan construeixes el teu dia a dia lluny de casa teva. Tot això esquitxat lleugerament amb frases originals en anglès (sense traduir) que encara faran més versemblant la història que ens explica l'Alba Lago.\nPerò, bàsicament, l'escriptora ens envia un missatge: "Quan et sentis més segura, truca'm." I és que la seguretat en una mateixa és la clau de tot.\nSi heu hagut de deixar casa vostra per a buscar-vos la vida, si voleu llegir alguna cosa desimbolta però gens romàntica sobre una experiència en un altre país, si encara considereu que no és important aprendre anglès per a sobreviure en el món, si sou gallecs i sentiu enyorança de la vostra terra, si teniu curiositat per saber com escriu l'Alba Lago, no ho penseu més. Aquí teniu una novel·la que us agradarà.\nPublicat per Carme Prats a les 20:47:00